Tsjongerskâns
De Tsjongerskâns (Nederlânsk en offisjeel: Tjongerschans) is in middelgrut sikehûs op It Hearrenfean mei in regionale funksje.

Skiednis
Op 19 oktober 1929 waard it sikehûs oan de Thialfwei offisjeel yn gebrûk nomd. De kapasiteit wie 70 bêden. Op 22 febrewaris 1938 waard de nije eastlike fleugel mei 40 bêden iepene. Eigentlik wienen der oan ien tried wei troch útwreidings: in nij keukengebou (1954), berneôfdieling en ynterne ôfdieling (1956), röntgenôfdieling (1958), polyklinyk (1962). 

Yn de jierren 70 in nij behannelhûs, sadat de kapasiteit mei 90 bêden tanaam oant hast 400 bêden. Yn de jierren 80 folge nijbou fan in psychiatrysk-neurologyske ôfdieling en in polyklinysk sintrum. Yn de 21e iuw wie der noch in grutte nijbou dy't yn 2008 foltôge waard. Sûnt 1 jannewaris 2012 is de Tsjongerskâns ûnderdiel fan Zorgpartners Friesland en falt dêrom ûnder deselde memme-organisaasje as it Medysk Sintrum Ljouwert.

Nammejouwing
Om 1300 hinne wie Aldskoat it sintrum fan in hjoeddeiske It Hearrenfean, der waard troch in Dútske Oarder in kleaster mei in hospitaalfunksje stifte. Koart nei de reformaasje fan 1580 waard dat kleaster ferfongen troch in skâns om it oerstekplak fan de  Tsjonger te beskermjen tsjin de Spanjerts. Opfallend detail is dat It Hearrenfean doe noch Skoatteruterbuorren neamd waard, wat dúdlik oanjout hoe wichtich Aldskoat doe wie. De namme fan it hjoeddeiske sikehûs fan It Hearrenfean ferwiist nei dy ferdwûne gebouwen.

Keppeling om utens 
 Webstee De Tsjongerskâns

Organisaasje op It Hearrenfean
Bouwurk op It Hearrenfean
Sikehûs yn Fryslân
Bouwurk yn It Hearrenfean (gemeente)
Organisaasje oprjochte yn 1929
Bouwurk út 1929